கேள்வி: கியாகோமோ காசநோவா - விடுதி வாழ்க்கை குறித்து விரிவாக சொல்லுங்கள்.
பதில்: விடுதி இல்லத்தின் நிலைமைகள் மோசமானதாக இருந்தன. அதனால், முதன்மை ஆசிரியர் அப்பே கோஸியின் கவனிப்பின் கீழ் வைக்கப்பட வேண்டினார். அவர் காசநோவாவிற்கு கலைக்கழகம் சார்ந்த பாடங்களையும் வய்லினையும் கற்பித்தார். பின்னர், காசநோவா அப்பே கோஸியின் குடும்பத்தினருடன் தங்கவைக்கப்பட்டார். தனது இளமைக் காலம் முழுவதும் அங்கேயே கழித்தார். இவருகு 11 வயது இருக்கும்போது கோஸியின் தங்கை பெட்டினா இவரை காதலித்தார். பின்னர் பெட்டினா வேறொருவரை திருமணம் செய்து கொண்டாலும், காசநோவா பெட்டினாவுடன் வாழ்நாள் முழுவதும் பிணைப்பைப் பேணி வந்தார். பாதுவா பல்கலையில் பன்னிரெண்டாம் வயதில் நுழைந்த காசநோவா தனது பதினேழாம் வயதில் 1742 இல், சட்டத்தில் பட்டம் பெற்றார். இவர் ஒரு திருச்சபை வழக்கறிஞராக வருவார் என்று இவரது பாதுகாவலர் கோஸி நம்பினார். காசநோவா தார்மீக தத்துவம், வேதியியல் மற்றும் கணிதத்தையும் படித்திருந்தார். மேலும் மருத்துவத்தில் மிகுந்த ஆர்வம் கொண்டிருந்தார்.Casanova (2006), p. 64. பல்கலைக்கழகத்தில் படிக்கும்போது, காசநோவா சூதாடத் தொடங்கினார். விரைவில் கடனில் மூழ்கினார். இதனால் இவரது பாட்டி இவரை வெனிசுக்கு திரும்ப அழைத்துக் கொண்டார். ஆனாலும் சூதாட்டப் பழக்கத்தில் உறுதியாக இருந்தார்.